પુરીનું પ્રસિદ્ધ જગન્નાથ મંદિર આ વખતે પોતાના ખજાનાને લઈને નહીં પણ એક ચાવીને લઈને વિવાદમાં છે. કથિત રીતે મંદિરના ખજાનાની ચાવી ક્યાંક ગાયબ થઈ ગઈ છે. તાજેતરમાં જ આ મામલે પુરીના શંકરાચાર્ય અને રાજ્યના વિપક્ષી દળ ભાજપે આકરો વિરોધ નોંધાવ્યો હતો. આ મામલે જગન્નાથ મંદિર મેનેજમેન્ટ સમિતિના સભ્ય રામચંદ્ર ચાસ મહાપાત્રાએ કહ્યું કે, રત્ન ભંડારના અંદરના ખંડની ચાવી ગાયબ થઈ ગઈ છે. એમનો આરોપ છે કે ઓરિસ્સા હાઈકોર્ટના આદેશ પર તપાસ માટે અહીં ટીમ આવી હતી, પછીથી ચાવી નથી મળી રહી.